
	Rīkojuma projekts
 Par humānās palīdzības sniegšanu Ukrainai
	Priekšlikums (FM - 19.08.2026.)
Finanšu ministrija konceptuāli neiebilst humānās palīdzības sūtījumam Černihivas apgabalam (Ukraina) papildu 12 dīzeļģeneratoriem un to transportēšanas izdevumiem, vienlaikus uzskata, ka finansējuma caurskatāmības nodrošināšanai un izsekojamībai optimālāks risinājums  būtu  grozījumi Ministru kabineta 2026. gada 24. aprīļa rīkojumā Nr.231”Par humānās palīdzības sniegšanu Ukrainai”, lai Ministru kabineta atļaujā kopējā humānās palīdzības sūtījuma iegādes vērtība un transporta izdevumi nepārsniegtu ar Ministru kabineta 2026.gada 27.marta rīkojumu Nr.179 “Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"” Ekonomikas ministrijai pārdalītā finansējuma 1 200 000 euro apmēru.
 
Piedāvātā redakcija
-
	Ņemts vērā
Finansējuma izlietojuma caurskatāmība un izsekojamība tiek nodrošināta bez grozījumiem Ministru kabineta 2026. gada 24. aprīļa rīkojumā Nr. 231 “Par humānās palīdzības sniegšanu Ukrainai” (turpmāk – MK rīkojums Nr. 231).
Sākotnējais 48 dīzeļģeneratoru sūtījums ir noteikts MK rīkojumā Nr. 231, savukārt papildu 12 dīzeļģeneratoru sūtījums, tā izmaksas un finansējuma avots tiks noteikti atsevišķā Ministru kabineta rīkojumā. Abi Ministru kabineta rīkojumi ir saistīti ar Ministru kabineta 2026. gada 27. marta rīkojumā Nr. 179 “Par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem”” (turpmāk – MK rīkojums Nr. 179) noteikto finansējuma mērķi un kopējo finansējuma apmēru. Tādējādi finansējuma izlietojuma caurskatāmība un izsekojamība tiek nodrošināta, negrozot MK rīkojumu Nr. 231.
Anotācijā ir norādīts, ka dīzeļģeneratoru piegāde uz Ukrainu ir īstenojama kā eksporta darījums, kuram saskaņā ar Pievienotās vērtības nodokļa likuma 43. panta pirmo daļu piemērojama pievienotās vērtības nodokļa 0 procentu likme. Tā rezultātā faktiskās izmaksas par MK rīkojumā Nr. 231 paredzētā humānās palīdzības sūtījuma nodrošināšanu (48 dīzeļģeneratori) ir zemākas par sākotnēji plānotajām un veidojas finansējuma atlikums.
Ekonomikas ministrija minēto finansējuma atlikumu paredz izmantot papildu humānās palīdzības nodrošināšanai, iegādājoties papildu 12 dīzeļģeneratorus un sedzot ar to piegādi saistītos izdevumus.
Kopējās izmaksas par 60 dīzeļģeneratoru iegādi un to transportēšanu nepārsniegs ar MK rīkojumu Nr. 179 Ekonomikas ministrijai pārdalītā finansējuma 1 200 000 euro apmēru.

